L'Ajuntament d'Alaquàs obri l'Oficina d'Informació per a les famílies amb xiquets i xiquetes en procés de matriculació escolar
25/04/2012

# L'Ajuntament d'Alaquàs obri l'Oficina d'Informació per a les famílies amb xiquets i xiquetes en procés de matriculació escolar

*   25/04/2012
*   [Imprimir](#)
*   Compartir
*    https://www.alaquas.org/documento.asp?id\_do=13186

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13186%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20obri%20l%27Oficina%20d%27Informaci%C3%B3%20per%20a%20les%20fam%C3%ADlies%20amb%20xiquets%20i%20xiquetes%20en%20proc%C3%A9s%20de%20matriculaci%C3%B3%20escolar)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13186/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13186/25042012foto_reunio_matriculacio_Form_4.jpg)](https://www.alaquas.org/ficheros/documentos/2012/2/13186/25042012foto_reunio_matriculacio_Form_10.jpg "<a href='https://www.alaquas.org/ficheros/documentos/2012/2/13186/25042012foto_reunio_matriculacio_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs obri l'Oficina d'Informació per a les famílies amb xiquets i xiquetes en procés de matriculació escolar</a>")

L'alcaldessa d'Alaquàs informa en la reunió amb els pares i mares que es continuen prestant en els centres escolars els serveis de Gabinet Psicopedagògic, l'Escola Matinera, les Ludoteques, el Centre Obert i l'Espai Educatiu

L'Ajuntament d'Alaquàs obri des de hui l'Oficina d'Informació i assessorament per a les famílies amb xiquets i xiquetes de 3 anys que hagen d'iniciar la seua escolarització en el curs 2012-2013. L'alcaldessa d'Alaquàs, Elvira García Campos i els directors i directores dels centres públics i concertats d'Alaquàs, es van reunir ahir amb els pares i mares d'aquests xiquets per a informar-los sobre el procés de matriculació i admissió de l'alumnat així com del funcionament dels centres escolars d'Alaquàs.  
  
L'alcaldessa d'Alaquàs va destacar una vegada més la qualitat educativa dels centres escolars d'Alaquàs i va fer públic "el seu compromís i la seua aposta per una educació pública de qualitat al servei de tota la ciutadania". En aquest sentit va informar a tots els presents que l'Ajuntament de Alaquàs continuarà prestant en els centres escolars, tal i com es venia fent fins a ara, els serveis de Gabinet Psicopedagògic, l'Escola Matinera, les Ludoteques, el Centre Obert i l'Espai Educatiu.

Un total de 352 xiquets i xiquetes inicien aquest any l'escolarització en els diferents centres educatius d'Alaquàs. Per a facilitar la tasca de selecció i admissió en els diferents centres, el departament d'Educació de l'Ajuntament atendrà personalment a les famílies i estudiarà individualment cada situació. L'oficina estarà oberta del 25 d'abril al 16 de maig de 8 a 15 hores. Al llarg del procés de matriculació, que serà del 7 al 16 de maig, l'Oficina obrirà de 9 a 14 hores i de 16 a 20 hores.

Les famílies podran dipositar en l'oficina les sol·licituds de matriculació i l'Ajuntament d'Alaquàs s'encarregarà de remetre-les als centres educatius. Per a ampliar la informació, els interessats tenen a la seua disposició el telèfon 961519400.